《次韵酬白天觉》
宋代·陈舜俞

人生自致真非策，岁晚无成可复论。
钝驾谩思追骥跃，病巢何敢慕鸿骞。
傲如中散人多疾，辩付南华尽不言。
聊谢高情白夫子，为摅骚兴慰王孙。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。